हरिद्वार। जिलाधिकारी श्री दीपक रावत ने कावड़ मेले से सम्बन्धित सभी अधिकारियों को उनके विभाग से सम्बन्धित कार्यों को 20 जुलाई तक अनिवार्य रुप से पूर्ण करने के निर्देश दिये हैं। उन्होंने सभी सम्बन्धित अधिकारियों को निर्देश दिये हैं कि वे 05 जुलाई तक यह अवगत करा दें कि उनके द्वारा अपने विभाग से सम्बन्धित कावड़ कार्य किस तिथि तक पूर्ण कर लिए जायेगें। यदि कोई विभागीय दिक्कत है तो व्यक्ति रुप से जिलाधिकारी कार्यालय में उपस्थित होकर अवगत करा दें। कहा कि निर्देशों का कड़ाई से अनुपालन सुनिश्चित किया जाय।